# Pseudocolopteryx

Pseudocolopteryx és un gènere d'ocells de la família dels tirànids (Tyrannidae). Agrupa espècies originàries d'Amèrica del Sud, on es distribueixen des del sud de Colòmbia, Veneçuela i Guyana fins al centre de l'Argentina i Xile.

## Descripció

Els ocells d'aquest gènere són petits tirànids que mesuren al voltant d'11 cm de longitud, de bec fi, parts inferiors groc brillant (d'on prové el nom “dauradet”) i superiors olivàcies. Són força escassos i habiten principalment en aiguamolls i zones inundables.

## Taxonomia i etimologia

Ábalos & Areta (2009) van aportar evidències que Pseudocolopteryx flaviventris incloïa dues espècies críptiques (P. flaviventris i P. citreola) que es diferencien per la vocalització i el comportament; el que va ser validat mitjançant l'aprovació de la Proposta N° 420 al Comitè de Classificació de Sud-americà (SACC) el març de 2010.
Un estudi de Jordan et al. (2020) que va analitzar l'ADN mitocondrial de les espècies del gènere i va trobar que les dues espècies (P. flaviventris i P. citreola) no es distingeixen genèticament dins del mostreig realitzat.
Els amplis estudis geneticomoleculars realitzats per Tello et al. (2009) van descobrir una quantitat de relacions noves dins de la família Tyrannidae que encara no estan reflectides en la majoria de les classificacions. Seguint aquests estudis, Ohlson et al. (2013) van proposar dividir Tyrannidae en 5 famílies. Segons l'ordenament proposat, Pseudocolopteryx roman a Tyrannidae, en una subfamília Elaeniinae (Cabanis & Heine, 1859-60), en una tribu Euscarthmini (Ihering, 1904), juntament amb Elaenia, Tyrannulus, Myiopagis, Suiriri, Capsiempis, part de Phyllomyias, Phaeomyias, Nesotriccus, Pseudelaenia, Mecocerculus leucophrys, Anairetes, Polystictus, Culicivora i Serpophaga.
El nom genèric Pseudocolopteryx es compon de la paraula del grec antic «pseudos» que significa “fals”, i de «Colopteryx», que és un gènere obsolet d'insectívors petits (Ridgway, 1888). Segons la Classificació del Congrés Ornitològic Internacional (versió 14.2, 2024) aquest gènere està format per cinc espècies:
* Pseudocolopteryx sclateri - dauradet crestat.
* Pseudocolopteryx acutipennis - dauradet olivaci.
* Pseudocolopteryx dinelliana - dauradet de Dinelli.
* Pseudocolopteryx flaviventris - dauradet cantaire oriental.
* Pseudocolopteryx citreola - dauradet cantaire occidental.

## Referències

* ↑ «2024 Citation & Downloadable Checklists». Clements Checklist. [Consulta: 19 març 2025].
* ↑ Ridgely, Robert S.; Tudor, Guy. Field guide to the songbirds of South America: the passerines. 1st ed. Austin, TX : [Philadelphia] : [Washington, DC]: University of Texas Press ; In association with the Academy of Natural Sciences of Philadelphia ; World Land Trust-US, 2009, p. 412, làmines 43(5-8). ISBN 978-0-292-71748-0.
* ↑ Abalos, R; Areta, J.I. «Historia Natural y vocalizaciones del doradito limón (Pseudocolopteryx cf. citreola) en Argentina» (PDF). vol.20 p. 215–230. Ornitología Neotropical, 2009.
* ↑ «Proposal 420: Separate Pseudocolopteryx flaviventris into two species». South American Classification Committee, març 2010. [Consulta: 19 març 2025].
* ↑ Jordan, Emilio A.; Tello, José G.; Benítez Saldívar, María Juliana; Areta, Juan I. «Molecular phylogenetics of Doraditos (Aves, Pseudocolopteryx ): Evolution of cryptic species, vocal and mechanical sounds» (en anglès). Zoologica Scripta, 50, 2, 3-2021, pàg. 173–192. DOI: 10.1111/zsc.12467. ISSN: 0300-3256.
* ↑ Tello, Jose G.; Moyle, Robert G.; Marchese, Daniel J.; Cracraft, Joel «Phylogeny and phylogenetic classification of the tyrant flycatchers, cotingas, manakins, and their allies (Aves: Tyrannides)» (en anglès). Cladistics, 25, 5, 10-2009, pàg. 429–467. DOI: 10.1111/j.1096-0031.2009.00254.x. ISSN: 0748-3007.
* ↑ Ohlson, Jan I.; Irestedt, Martin; Ericson, Per G. P.; Fjeldså, Jon «Phylogeny and classification of the New World suboscines (Aves, Passeriformes)». Zootaxa, 3613, 1, 07-02-2013. DOI: 10.11646/zootaxa.3613.1.1. ISSN: 1175-5334.
* ↑ Jobling, James A. The Helm Dictionary of Scientific Bird Names: From Aalge to Zusii. Londres: Christopher Helm, 2010, p. 320. ISBN 978-1-4081-2501-4 [Consulta: 19 març 2025].
* ↑ Gill, Frank; Donsker, David. «Tyrant flycatchers – IOC World Bird List» (en anglès). IOC World Bird List v14.2, 17-08-2024. [Consulta: 19 març 2025].